b'\n_START_ARTICLE_\nArtemida (mitologija)\n_START_PARAGRAPH_\nArtemida (starogr\xc5\xa1ko (imenovalnik) \xe1\xbc\x8c\xcf\x81\xcf\x84\xce\xb5\xce\xbc\xce\xb9\xcf\x82: \xc3\x81rtemis, (rodilnik) \xe1\xbc\x88\xcf\x81\xcf\x84\xce\xad\xce\xbc\xce\xb9\xce\xb4\xce\xbf\xcf\x82: Art\xc3\xa9midos) je v gr\xc5\xa1ki mitologiji ena od dvanajstih velikih bogov. Je boginja pravi\xc4\x8dne vojne, lova, \xc5\xbeivali, narave, rasti in rojstva in za\xc5\xa1\xc4\x8ditnica slabotnih ter otrok._NEWLINE_Bila je h\xc4\x8di Lete in Zevsa, njen dvoj\xc4\x8dek je Apolon._NEWLINE_Pri Amazonkah je bila boginja meseca. Njena Rimska \xc2\xbbdvojnica\xc2\xab\xc2\xa0je Diana. V \xc5\xa0parti so jo imenovali Artamis, kar pomeni klavka. Upodabljali so jo z lokom, spremljala pa jo je ko\xc5\xa1uta.\n_START_SECTION_\nZgodovina\n_START_PARAGRAPH_\nV novej\xc5\xa1i kameni dobi je bila zelo krvolo\xc4\x8dna boginja. Na Tavridi so ji \xc5\xbeenske pod vodstvom velike sve\xc4\x8denice Ifigenije \xc5\xbertvovale vse mo\xc5\xa1ke, ki so za\xc5\xa1li na obalo. V Hierapolisu so bili darovani mo\xc5\xa1ki z obe\xc5\xa1anjem na Artemidin tempelj. V Atiki so jo pomirjali s simboli\xc4\x8dnim obglavljanjem, tako da so mo\xc5\xa1ke z obrednim me\xc4\x8dem zarezali vrat, tako da je tekla kri._NEWLINE_Uni\xc4\x8devalni mit Artemide so \xc4\x8dastili predvsem ob pojemajo\xc4\x8di Luni._NEWLINE_Artemida z veliko dojkami iz Ephesusa je bila pokroviteljica prehrane, plodnosti in poroda.\n_START_SECTION_\nArtemida in Kalisto\n_START_PARAGRAPH_\nDevi\xc5\xa1ka Artemida je zahtevala vzdr\xc5\xbenost tudi od spremljevalk. Ko je njeno najljub\xc5\xa1o spremljevalko Kalisto posilil Zevs in je rodila Arkasa, jo je spremenila v medvedko in pregnala. Po drugih zgodbah je bila kriva ljubosumna Hera, ki je poskrbela, da je Artemida pomotoma pregnala Kalisto. Zevs je Kalisto prestavil na nebo kot Velikega medveda.\n_START_SECTION_\nPoboj Niobidov\n_START_PARAGRAPH_\nKraljica Nioba je imela 14 otrok, 7 fantov in 7 deklet - Niobide in je sku\xc5\xa1ala prepri\xc4\x8dati svoje ljudstvo, naj ne daruje ve\xc4\x8d boginji Leto. Saj je ta imela le 2 otroka (Artemido in Apolona), ona pa jih ima 14! To je razjezilo boginjo in njuna ortoka, tako da sta pobila Niobide s pu\xc5\xa1\xc4\x8dicami. Apolon je pobil fante, Artemida pa dekleta. Na koncu sta spremenila Niobo v skalo.'